stanford-oval/wikipedia huggingface dataset:
Money for Nothing (Dire Straitsin kappale)
Taustaa ja nauhoitus

Kappale sai alkunsa, kun yhtyeen laulaja-kitaristi Mark Knopfler kuuli newyorkilaisessa tavaratalossa asioidessaan työntekijöiden valittavan työstään samalla, kun katsoivat Music Televisionia. Knopfler kirjoitti kappaleen saman tien istuen samojen työntekijöiden esille panemassa keittiönäyttelyssä. Monet laulussa kuultavista fraaseista ovat täsmälleen samoja, jotka Knopfler henkilökunnan suusta kuuli.
”Money for Nothing” äänitettiin Montserratissa. The Police -yhtyeessä kuuluisuuteen noussut Sting oli saarella lomalla ja saapui studioon yhtyeen avuksi. Vastustuksestaan huolimatta hänen nimensä merkittiin kappaleen tekijätietoihin, koska hänen levy-yhtiönsä olisi voinut vaatia kappaleesta tekijänoikeuskorvauksia. Levy-yhtiön mielestä kappale muistutti hyvin paljon Stingin kirjoittamaa The Police -kappaletta ”Don't Stand So Close to Me”.
Kappaleessa on käytetty yhtyeelle epätyypillisen paljon kitarasäroä, mikä saa sen lähentelemään tyylillisesti hard rockia. Yhtye tavoitteli tällä ZZ Top -soundia. Knopfler soitti Gibson Les Paul Junior -kitaraa kytkettynä Laney-vahvistimeen.
Musiikkivideo

Kappaleen musiikkivideo oli yksi ensimmäisistä, joissa käytettiin tietokoneanimaatiota. Siinä esiintyvillä hahmoilla oli alun perin tarkoitus olla enemmän yksityiskohtia, kuten nappeja paidoissaan, mutta budjetti ei riittänyt tähän. Videon ohjasi Steve Barron, joka on ohjannut myös muun muassa A-ha-yhtyeen ”Take on Me” -kappaleen musiikkivideon.
Videolla esiintyy kaksi muutakin musiikkivideota. Unkarilainen poppibändi Első Emelet ja heidän videonsa "Állj, Vagy Lövök!" ("Seis tai ammun!") esiintyy kuvitteellisen bändin "First Floor" videona "Baby, Baby" toisessa säestössä (első emelet on "ensimmäinen kerros" unkariksi, ja kappaleen levy-yhtiön nimenä on "Magyar Records"). Toinen video on täysin kuvitteellisen "Ian Person Bandin" esittämä "Sally". Ensimmäisen videon kuvitteellinen levy on "Turn Left" ja toisen "Hot Dogs". Toisen videon levy-yhtiö on "Rush Records" ja se kuvattiin Kalastajanlinnakkeessa Budapestissä.
Video palkittiin vuoden 1986 MTV Video Music Awardsissa parhaana musiikkivideona. Se oli myös ensimmäinen video, joka näytettiin MTV Europella. Kyseinen ensimmäinen lähetys tapahtui 1. elokuuta 1987, kuusi vuotta sen jälkeen, kun alkuperäinen MTV oli aloittanut Yhdysvalloissa.
Kappaleet

A-puoli
Money for Nothing – 4.38 (säv. Mark Knopfler/Sting)
B-puoli
Love over Gold – 3.42 (live, säv. Knopfler)
Aiheesta muualla

Dire Straits - Money For Nothing YouTubessa
Muinaistulien yö

Muinaistulien yön juhlintaa Nauvossa vuonna 2012.
Muinaistulien yö on huvilakauden päättäjäisten ja venetsialaisten kanssa samaan aikaan elokuun viimeiseen viikonloppuun sijoittuva juhla, jota juhlitaan eri puolilla Itämerta. Tulet sytytetään nykyisin elokuun viimeisenä lauantaina kello 21.30 Suomen aikaa. Muinaistulien yöstä on muodostunut etenkin veneilijöille tärkeä perinne.
Muinaistulilla tarkoitetaan varoitustulia, joita käytettiin esimerkiksi vihollisesta varoittamiseen. Tapahtuman perinne alkoi kuitenkin vasta vuonna 1992 vietetystä Suomen itsenäisyyden 75. juhlavuodesta. Vuotta myöhemmin kokkoja poltettiin myös muutamassa virolaisessa rantakylässä, jolloin tapahtuma sai nimensä.
Mitätön

Tuotantokuvia elokuvasta.
Mitätön - Esteban von Nachbanin onneton loppu (Null and Void - The unhappy end of Esteban von Nachban) on Joonas Allosen ohjauksen ja Ville Muurisen kuvauksen lopputyö Turun Taideakatemian elokuvalinjalta vuodelta 2005. Moulin Rougen ja Delicatessenin kaltaisia elokuvia muistuttava Mitätön palkittiin vuonna 2006 Moskovan VGIK-elokuvakoulun elokuvafestivaaleilla nimikkeellä "Best International Film" eli parhaana kansainvälisen kilpasarjan elokuvana.
Lyhytelokuvan on tuottanut Turun Ammattikorkeakoulun Taideakatemia yhteistyössä Yleisradion Yhteistyötuotantojen kanssa. Elokuvan on käsikirjoittanut Allonen ja TV-resistori -yhtyeen Yrjö Saarinen, joka on myös luonut teoksen musiikin ja äänimaailman. Elokuvan 1930-lukuiseen maailmankuvaan sijoittuva epookkilavastuksen suunnittelusta ja toteutuksesta vastasi muotoilija Antti Korhonen.  Mitättömän valoryhmästä vastasi valaisija Panu Tyhtilä ja animaatioista animaattori Olli Laamanen.
Pääosien näyttelijät

Esteban von Nachban (Erkki Ristolainen),
Lev (Miska Kaukonen),
Mercedes Ideál (Kati Jelekäinen),
Virkailija (Janina Berman).
Juonen kuvaus

Mitätön on samaan aikaan sekä kielletystä rakkaudesta että mustanpuhuva onnesta syrjäytyneiden kärsimysnäytelmä, jonka juoni sijoittuu äärimmäisen diktatuurin rappeutuneeseen ympäristöön. Tarinan yhteiskunnassa tuotantoyksiköiksi alistuneiden kansalaisten tehokkuus on yksilön arvon yläpuolella. Eräänä päivänä tarinan päähenkilö, vanha ja erikoista soitinta rakentava Esteban von Nachban  todetaan valtiolle mitättömäksi ja määrätään ilmoittautumaan hautausmaalle odottamaan toimenpiteitä. Alkaa hullunkurinen taisto yksilöllisen elämän ja rakkauden puolesta, vaan kuinkas sitten kävikään...
Aiheesta muualla

VGIK:in vuosittaisesta elokuvafestivaalista (Arkistoitu – Internet Archive) (venäjäksi) ja (englanniksi).
Gerasimov Institue of Cinematography Wikipediassa. (englanniksi)
Mula (Varkaus)

| Mula |
| --- | --- |
Maanosa:  Eurooppa
Valtiot:  Suomi
Maakunnat:  Pohjois-Savo
Kunnat:  Joroinen, Varkaus
Koordinaatit:  62°17′17″N, 27°51′09″E
Vesistöalue ja valuma-alueen tietoja
Päävesistöalue:  Vuoksen vesistö (04)
Järveen tulevat joet:  Ruokokoski
Laskujoki:  Kuvansinjoki
Järvinumero:  04.261.1.002
Mittaustietoja
Pinnankorkeus:  77,8 m 
Rantaviiva:  11,94 km 
Pinta-ala:  1,85 km² 
Tilavuus:  0,00216 km³ 
Keskisyvyys:  1,17 m 
Suurin syvyys:  6 m 
Saaria:  2
 fiMula 
Mula on matala ja lyhytviipymäinen lintujärvi Varkauden keskustan eteläpuolella Pohjois-Savon maakunnan eteläosassa. Sen pinta-ala on 1,9 neliökilometriä. Etäisyys Kuopiosta on 66 kilometriä etelään. Mula ja sen luoteispuolella sijaitseva Ruokojärvi kuuluvat lintuvesiensuojeluohjelmaan. Mulan eteläosa sijaitsee Joroisten alueella.
Maantiede

Mulan pituus kaakosta luoteeseen on 3,1 kilometriä. Järven eteläosa on huomattavasti pohjoisosaa leveämpi. Niemimaista laajin on pohjoisrannan Pietikänniemi. Noin neljätoista hehtaaria Mulasta on vähintään kolme metriä syvä. Syvin piste, kuusi metriä, sijaitsee länsirannan Humalinniemen koillispuolella. Sen lounaispuoleinen järvenosa on lähes kauttaaltaan enintään metrin syvä.
Mulan saariluku on kaksi. Järven rantaviiva on suurelta osin epämääräinen. Itärannalla sijaitsee pieniä omakotitalojen rykelmiä.
Mulaan laskee Ruokojärvi (78,3 metriä mpy) luoteesta. Mulan kaakkoiselta rannalta alkaa Kuvansinjoki, joka laskee itään Haukiveden Siitinselkään. Mulan ja Haukiveden välinen kannas on noin 700 metriä leveä. Mulan lounaispuolella Joroisten alueella sijaitsee Pieni-Mula (79,2 metriä mpy).
Mulan vesitilavuus on 2 156 000 kuutiometriä. Noin 97 prosenttia tilavuudesta on enintään kolmen metrin syvyydessä. Haja-asutusalueen ravinnekuormitus on rehevöittänyt Mulaa.
Mula (04.261.1.002) kuuluu Osmajoen alueeseen (04.261), joka on kolmannen jakovaiheen vesistö Vuoksen päävesistössä (04). Toinen jakovaihe on Sorsaveden valuma-alue (04.26) ja ensimmäinen on Haukiveden–Kallaveden alue (04.2). Mula on laajin Osmajoen alueen 18:sta vähintään hehtaarin laajuisesta vakavedestä. Toiseksi laajin on Ruokojärvi.
Mummomafia

| Mummomafia |
| --- | --- |

Kestoaika:  43 min
Pääosissa:  Kristiina Halkola Raili Hulkkonen Eva-Riitta Siitonen
Verkko:  MTV3
Esitetty:  8. tammikuuta 2015 –  12. maaliskuuta 2015
Jaksoja:  10
Ikäraja:  
Tuotanto
Tuottaja(t):  Maarit Suominen, Anni Rankka
Vastaava(t) tuottaja(t):  Joonas Hytönen, Sari Valtanen (MTV)
Ohjaaja(t):  Jenny Nyroos
Käsikirjoittaja(t):  Jenny Nyroos, Anni Rankka
Leikkaaja(t):  Dan Peled (pääleikkaaja), Maj Lundell
Kuvaaja(t):  Jussi Häyhä, Rasmus Blomqvist (2. kamera), Rene Korpela (2. kamera)
Tuotantoyhtiö(t):  Banijay Finland
Aiheesta muualla
Virallinen sivusto
IMDb 
Mummomafia on MTV3-kanavalla 8. tammikuuta 2015 alkanut tositelevisiosarja. Ohjelmassa kolme ”mummoa” ratkovat nuorten aikuisten, perheiden, sinkkujen sekä pariskuntien ongelmia. Ongelmia ratkovat Kristiina Halkola, Raili Hulkkonen ja Eva-Riitta Siitonen.
Katsojaluvut

| Jakso | Esityspäivä | Ongelma | Katsojaluvut |
| --- | --- | --- | --- |
| 1 | 8. tammikuuta 2015 | Yksinhuoltajaäidin auttaminen kodin ylläpidossa  | 622 000  |
| 2 | 15. tammikuuta 2015 | Homomiehen auttaminen itsensä löytämisessä  | 415 000  |
| 3 | 22. tammikuuta 2015 | Mies ei osallistu pariskunnan häiden järjestämiseen  | 372 000  |
| 4 | 29. tammikuuta 2015 | Playboy-lehteen pääsystä haaveilevan 21-vuotiaan Elenan auttaminen  | 454 000  |
| 5 | 5. helmikuuta 2015 | Yksinhuoltajaäidin kahden lapsen saaminen kuriin  | 342 000  |
| 6 | 12. helmikuuta 2015 | Pikavippikierteeseen ajautuneen miehen auttaminen talousvaikeuksissa  | 333 000  |
| 7 | 19. helmikuuta 2015 | Nuoren pariskunnan lapsen kasvatukseen liittyvien erimielisyyksien selvittäminen  | 309 000  |
| 8 | 26. helmikuuta 2015 | 34-vuotiaalle työttömälle naiselle elämänhallinnan opettaminen  | 276 000  |
| 9 | 5. maaliskuuta 2015 | Taloudellisista ongelmista kärsineen perheen auttaminen  | 292 000  |
| 10 | 12. maaliskuuta 2015 | Yhdessä asuvien siskosten keskinäisten riitojen selvittäminen  | 260 000  |
Lyrical Son

Lyrical Son (oik. Festim Arifi, s. 28. tammikuuta 1984, Pristina, Kosovo) on kosovolainen rap / hip hop -laulaja. Nimen Lyrical Son sai koulussa, kun hänen englannin opettajansa kirjoitti hänen vihkonsa kanteen kommenttin: ”Nice Lyrics, Festim”[lähde? ].
Ura

Lyrical Sonin ensimmäinen musiikillinen aikaansaannos oli vuonna 1993 kappale "Pappa was a Rollin Stone (rap version)", jonka hän teki ystäviensä kanssa. Vuonna 1997 Lyrical Son alkoi kirjoittaa tekstejä ja hänen ensimmäinen ammattimainen levytyksensä ilmestyi vuoden 1999 Kosovon sodan jälkeen. Sen jälkeen Lyrical Son oli ryhmässä nimeltä 'Gjurma e natës'.
Festim aloitti soolouran vuoden 2005 jälkeen Gramafon Entertainmentin kanssa. Lyrical Sonilla on yksi albumi, joka julkaistiin vuonna 2008. Albumin nimi on Recept.
Muspelheim

Muspelheim (myös Muspel, muinaisnorjaksi Múspellsheimr ja Múspell), on skandinaavisessa mytologiassa etelässä sijaitseva ja tulijättiläisten asuttama hehkuvan kuuma maailma. Muspelheimia hallitsee Surtur-jättiläinen tulisen miekkansa kanssa. Aikojen alussa Muspelheimin kuumuus ja kylmästä Niflheimista tullut jää kohtasivat, ja jää suli vedeksi Ginnungagapissa. Tästä syntyivät ensimmäiset elolliset olennot. Muspelheimista lentäneet kipinät loivat planeetat, tähdet ja komeetat.
Toisen tarun mukaan Muspelheimissä asuva Bergelmir-jättiläinen ja hänen vaimonsa ottivat tulisesta maasta kiinni lentäviä kipinöitä ja kiinnittivät ne taivaan tähdiksi.
Ragnarökissä Surtur johtaa Muspelheimin jättiläiset taisteluun aasajumalia vastaan ja tuhoaa koko maailman tulella.
Move Along

| Move Along The All-American Rejects |
| --- | --- | --- |

Studioalbumin tiedot
 Äänitetty : 2004-2005
 Julkaistu: 12. heinäkuuta 2005
 Tuottaja(t): Howard Benson
 Tyylilaji: alternative rock, emo, power pop
 Kesto: 42.09
 Levy-yhtiö: Doghouse Records DGC Records
The All-American Rejectsin muut julkaisut
| The All-American Rejects 2003 | Move Along 2005 | The Bite Back EP 2005 |
Move Along on powerpop-yhtye The All-American Rejectsin toinen albumi. Se julkaistiin 12. heinäkuuta 2005. Levy on myynyt pelkästään USA:ssa 2 miljoonaa kappaletta. Singleinä julkaistiin "Dirty Little Secret", "Move Along", "It Ends Tonight" ja "Top of the World".
Kappalelista

Kaikki kappaleet kirjoittanut Tyson Ritter ja Nick Wheeler.
Dirty Little Secret – 3.13
Stab My Back – 3.10
Move Along – 4.00
It Ends Tonight – 4.04
Change Your Mind – 3.40
Night Drive – 3.23
11:11 PM – 3.04
Dance Inside – 4.00
Top of the World – 3.25
Straitjacket Feeling – 3.37
I'm Waiting – 3.34
Can't Take It – 2.52
Kansainvälisen version bonuskappaleet
Night Drive – 3.48 (Akustinen)
Eyelash Wishes – 4.09 (UK/Japanin bonuskappale)
Kiss Yourself Goodbye – 3.23 (Japanin bonuskappale)
Mopanepuu

| Mopanepuu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Kaari::  Koppisiemeniset Magnoliophyta
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Alaheimo::  Caesalpinioideae
Suku::  Mopanepuut Colophospermum
Laji::  mopane
Kaksiosainen nimi
 Colophospermum mopane  (Benth.) Leonard 
Synonyymit
 Copaifera mopane Benth.  Hardwickia mopane  Copaiba mopane 

Katso myös
   Mopanepuu Wikispeciesissä   Mopanepuu Commonsissa 
Infobox OKNimi-testi OKIUCN-testi OK: 
Mopanepuun palkoja ja siemeniä
Mopanepuu (Colophospermum mopane) on kuivuutta kestävä, hernekasveihin kuuluva puulaji, jota tavataan eteläisessä Afrikassa. Se on sukunsa ainoa laji.
Mopanepuun lehdet muistuttavat muodoltaan perhosen siipiä ja kiinnittyvät oksaan pitkähköllä lehtiruodilla keskeltä, kapeimmasta kohdastaan. Hedelmä on litteä, munuaisen muotoinen palko. Se on tuoreena vihreä, mutta kuivuu vaaleanruskeaksi, ja sitä kirjovat pienet tahmean pihkaiset pilkut. Mopanepuu kukkii joulun tienoilla, ja sen hedelmät kypsyvät huhtikuusta kesäkuuhun.
Käyttöaiheet

Mopanepuuta on vaikea työstää sen kovuuden vuoksi. Tämä tekee siitä kuitenkin termiittejä kestävän. Tästä syystä sitä on pitkään käytetty talojen ja aitojen rakentamiseen, ratapölkkyinä ja kaivojen tukena. Termiittikestävyys ja rikas, punertava väri tekee siitä  suositun lattiapäällysteen. Afrikan ulkopuolella mopaani on saamassa suosiota koristepuuna, ja sen käyttötarkoituksia ovat muun muassa akvaariokoristeet, lamppujen tai veistosten jalustat ja puutarhakoristeet. Sitä käytetään yhä enemmän musiikki-instrumenttien, erityisesti puupuhaltimien, rakentamisessa. Klarineteille perinteisesti käytettyä sopivaa afrikkalaista mustapuuta (Dalbergia melanoxylon) on vaikea löytää.
Mopaanin oksia on perinteisesti käytetty hammasharjoina, kuorta langan valmistukseen ja parkitsemiseen sekä lehtiä haavojen parantamiseen. Puuta käytetään puuhiilen valmistukseen.
Mopanepuu on tärkeä ravinnonlähde mopaanimadolle, Gonimbrasia belina -perhosen toukalle. Toukissa on runsaasti proteiinia ja ihmiset syövät niitä. Mopaanimato sisältää runsaasti raakarasvoja, vitamiineja ja kivennäisaineita, kuten rautaa, kalsiumia ja fosforia. Puu toimii villin silkkiperhosen, Gonometa rufobrunnean, ravintokasvina. Perhoskoteloista saadaan luonnonsilkkinä kangasta varten. Mopaanimadot työllistävät ihmisiä ja ne toimivat täten tulonlähteenä suurimmalle osalle maaseudun naisista. Sadonkorjaajat myyvät niitä kylissä ja kaupungeissa tai kauppiaalle.
Mopanepuu toimii isäntäkasvina Retroacizzia mopani -kempeille.
Etymologia

Colophospermum tarkoittaa "öljyistä siementä", joka viittaa hartsimaiseen siemeneen, jolla on tärpätin tuoksu. Jooniassa sijaitsevaa Colophonia pidetään Homeroksen syntymäpaikkana. Se oli kuuluisa hartsista, tärpätistä tai joidenkin puiden kumimaisesta eritteestä saadusta aineesta. Lajinimi mopaani on otettu puun paikallisesta nimestä.
Lyra (koodekki)

Lyra on Googlen kehittämä koodekki, joka on tarkoitettu puheen pakkaamiseen. Lyra on suunniteltu toimimaan alhaisella bittinopeudella (bittimäärällä), jolloin puhetta voidaan siirtää myös hyvin hitaissa verkoissa. Lyra hyödyntää koneoppimisella koulutettuja malleja.
Koodekki pakkaa äänen 3 kbps (kilobittiä sekunnissa) bittimäärälle laadulla, joka Googlen mukaan on laadultaan vertailukelpoinen muihin koodekkeihin. Googlen mukaan Lyra 3 kbps bittimäärällä on vertailtavissa Opus-pakkaukseen 8 kbps bittimäärällä, jolloin kaistan tarve vähenee 60 prosenttia. Lyra versio 2 perustuu arkkitehtuuriltaan SoundStream-koodekille.
Google on julkaissut koodekin lähdekoodit avoimena lähdekoodina huhtikuussa 2021 Apache-lisenssillä. Lyra on kirjoitettu C++-kielellä. Lyra on tuettu Androidilla, Linuxilla, macOS:llä ja Windowsissa. Kääntämiseen tarvitaan Bazel-käännösjärjestelmä.
Aiheesta muualla

Wavenet based low rate speech coding (PDF) (englanniksi)
Handling Background Noise in Neural Speech Generation (PDF) (englanniksi)
Generative speech coding with predictive variance regularization (PDF) (englanniksi)
SoundStream: An end-to-end neural audio codec (PDF) (englanniksi)
Mummokeikka

| Mummokeikka Vaasankatu SS |
| --- | --- | --- |

EP-levyn tiedot
 Julkaistu: huhtikuu 2010
 Formaatti: 7" vinyyli
 Tyylilaji: punk rock
 Kesto: 06.45
 Levy-yhtiö: Airiston punk-levyt
Mummokeikka on Teemu Bergmanin punk rock -yhtye Vaasankatu SS:n EP-levy, joka julkaistiin huhtikuussa 2010. Siitä julkaistiin 500:n kappaleen 7" vinyylipainos.
Musiikkilehti Rumba valitsi EP:n kappaleen ”Hesari Blues” kierroksen 5/2010 parhaaksi singleksi.
Kappaleet

Ahistaa vituttaa masentaa – 1.26
Hesari blues – 1.27
Keklua stevarille – 1.28
Mummokeikka – 2.24
Aiheesta muualla

Discogs
Mukō

| Mukō (向日市) |
| --- | --- |
 Mukō-jinja
 lippu:  Symboli
 Mukōn sijainti Kioton prefektuurissa
 Mukō
 Koordinaatit: 34°56′55″N, 135°41′54″E 
Valtio:  Japani
Alue:  Kansai
Prefektuuri:  Kioton prefektuuri
Pinta-ala:  
 – Kokonaispinta-ala:  7,72 km²
Väkiluku (03/2020):  56 294
 – Väestötiheys:  7 292,0 as./km²
Symbolit:  
 – Puu:  Kirsikka ja bambu
 – Kukka:  Auringonkukka ja atsalea
 
 https://www.city.muko.kyoto.jp/ 
Infobox OKVirheellinen NIMI-arvo: 
Mukō (jap. 向日市, Mukō-shi) on Japanin kaupunki Honshūn saarella Kansain alueella Kioton prefektuurissa. Se sijaitsee sisämaassa prefektuurin eteläosassa aivan Kioton kaupungin lounaispuolella. Kaupungin itäosa on alavaa Katsurajoen tulvatasankoa, itäosissa on kukkulaista bambumetsää. Mukōssa on 56 294 asukasta (maaliskuussa 2020) ja sen pinta-ala on 7,72 neliökilometriä.
Keisari Kanmun vuonna 784 perustama pääkaupunki Nagaoka-kyō sijaitsi osittain nykyisen Mukōn kaupungin alueella. Se jäi kuitenkin lyhytikäiseksi ja siirrettiin toiseen paikkaan jo kymmenen vuoden kuluttua. Kaupungin jäänteitä on löydetty arkeologisissa kaivauksissa. Myöhemmin Mukō kehittyi Saigoku-kaidō-tiereitin varrella. Kaupungin läpi kulkevan rautatieyhteyden valmistuttua vuonna 1928 se on kasvanut Kioton ja Osakan esikaupunkina, erityisesti toisen maailmansodan jälkeen. Kaupunkioikeudet Mukō sai vuonna 1972. Eräs perinteinen elinkeino on bambunversojen viljely. Kaupunkiin on sijoittunut myös esimerkiksi kone-, elektroniikka- ja muoviteollisuutta.
Mukōn rakennettuun kulttuuriperintöön kuuluu Mukō-jinjan šintolainen pyhäkkö, jonka päähalli on yksi Japanin tärkeän kulttuuriomaisuuden kohteista. Mukōta palvelevat JR Nishi-Nihonin Tōkaidō-päälinja ja Hankyū-rautateiden Kioto-linja. Suurnopeusjunayhteys Tōkaidō Shinkansen kulkee Mukōn läpi, mutta sillä ei ole kaupungissa asemaa.
Kuvia

Tienristeys Mukōssa
Mukōmachin velodromi
Mukō vuoden 1987 ilmakuvassa
Aiheesta muualla

Kuvia tai muita tiedostoja aiheesta Mukō Wikimedia Commonsissa
Kaupungin internetsivut (japaniksi)
Motorola 68300

| Motorola 68300> Perustietoja |
| --- | --- |
Kehittäjä:  Motorola
Valmistaja:  Motorola, Freescale Semiconductor
Arkkitehtuuri ja luokitus
Käskykanta:  Motorola 68000
Osoiteavaruus:  32-bit
Motorola 68300 sarja mikrokontrolleriperhe, jossa on Motorola 68000n ydin tai CPU32-niminen muokattu Motorola 68020 ydin.
Sarjaan kuuluvat DragonBall mallit ovat eri kuin DragonBall MX (nyk. i.MX) suorittimessa, joka perustuu ARM-ytimeen.
Käyttökohteet

Käyttökohteena olivat mm. QUICC kommunikaatiopiirit telekommunikaatiojärjestelmissä kuten matkapuhelimien tukiasemissa.
Näiden seuraajina olivat PowerPC pohjaiset PowerQUICC kommunikaatiopiirit.
DragonBall-sarjan suorittimia on käytetty kämmentietokoneissa kuten Palmin laitteissa.
Mallit

MC68306
MC68328, DragonBall
MC68331
MC68332, engl. Integrated Processor with DMA
MC68340, engl. Quad Integrated Communication Controller (QUICC)
MC68360
Mallit > DragonBall

DragonBall (MC68328)
MC68EC000 suorittimeen perustuva
DragonBall EZ (MC68EZ328)
MC68EC000 suorittimeen perustuva
DragonBall VZ (MC68VZ328)
FLX68000 suorittimeen perustuva ("static" versio MC68EC000 suorittimesta)
DragonBall Super VZ (MC68SZ328)
FLX68000 suorittimeen perustuva ("static" versio MC68EC000 suorittimesta)
sisältää mm. USB-ohjaimen ja LCD-ohjaimen
Aiheesta muualla

MC68360 QUICC datasheet (Arkistoitu – Internet Archive)
Moottörin Jyrinä

| Moottörin Jyrinä |
| --- | --- |

 Moottörin Jyrinä esiintymässä Turun Seikkailupuiston Seikkisrock-tapahtumassa kesällä 2011.
Tiedot
Toiminnassa:  2002–
Tyylilaji:  heavy metal, hard rock
Kotipaikka:  Suomi
Laulukieli:  suomi
Jäsenet:  Marko Skou, laulu, basso   Esa Orjatsalo, kitara   Jaakko Halttunen, kitara   Jani Landen, rummut  
Entiset jäsenet:  Janne Hirvonen, laulu (2002−2005)  Harri Tuhkio, rummut (2002−2006)  Kimmo Kovanen, kitara (2002−2008)  Aleksi Parviainen, laulu (2005−2012)  Samuli Federley, kitara (2008−2014)  Markus Hellas, koskettimet (2008−2014) 
Infobox OKNimi-testi OK: 
Moottörin Jyrinä on helsinkiläinen yhtye, joka soittaa heavy metal -musiikkia lapsille.
Moottörin Jyrinä soittaa covereita 1980-luvun heavy-klassikoista (muun muassa Iron Maidenin, Motörheadin ja Ozzy Osbournen tuotannosta), joihin yhtye on kehitellyt suomenkieliset, lapsille sopivat sanoitukset. Useat teksteistä ovat sävyltään opettavaisia. Yhtye keikkailee sekä lasten että aikuisten tilaisuuksissa. Kokoonpanon nimi on parodia Motörheadista.
Diskografia

On aika mennä nukkumaan (2010,  VL-musiikki)
Moottorin jyrinä (2010,  VL-musiikki)
Nupit luoteeseen (2011,  EP, VL-musiikki)
Metallimyrsky (2011,  VL-musiikki)
Peikot (2015,  VL-musiikki)
Kokoonpano

Marko Skou – laulu, basso
Esa Orjatsalo – kitara, taustalaulu
Jaakko Halttunen – kitara, taustalaulu
Jani Landen – rummut
Entiset jäsenet

Janne Hirvonen – laulu (erosi yhtyeestä vuonna 2005)
Harri Tuhkio – rummut (erosi vuonna 2006)
Kimmo Kovanen – kitara (erosi vuonna 2008)
Aleksi Parviainen – laulu (2005–2012)
Samuli Federley – kitara (2008–2014)
Markus Hellas – koskettimet (2008–2014)
M/S Caroline Russ

| M/S Caroline Russ |
| --- | --- |
Tyyppi:  Rahtilaiva
Lippuvaltio:  Antigua ja Barbuda
IMO-numero:  9197533
MMSI-numero:  304080889
Tunnuskirjaimet:  V2OC
Aiemmat nimet:  1999– Caroline Russ
Omistaja:  Ernst Russ
Aiemmat omistajat:  1999– Ernst Russ
Rakennustelakka:  J.J. Sietas, Hampuri, Saksa
Rakennusnumero:  1188
Luovutettu:  30. kesäkuuta 1999
Tekniset tiedot
Pituus:  153,45 m
Leveys:  20,6 m
Syväys:  7 m
Bruttovetoisuus:  10 488 brt
Koneisto:  1 × Wärtsilä 16V46 diesel
Koneteho:  11 030 kW
Nopeus:  38,89 km/h
Nopeus:  21 kn
Hyttejä:  12
Lastikapasiteetti:  1 624 m
Lähteet:  
M/S Caroline Russ (IMO 9197533) on saksalaisen Ernst Russin omistama ro-ro-rahtialus . Alus on rakennettu vuonna 1999 J.J. Sietaksen telakalla Hampurissa, Saksassa. Kuollutta painoa aluksella on 7 438 tonnia ja jääluokitus on 1A Super eli alus pystyy useimmissa jääolosuhteissa kulkemaan yksin. Caroline Russ on rekisteröity Antigua ja Barbudan lipun alle. Nykyisin Caroline Russilla operoi Transfennica.
Caroline Russin sisaraluksia ovat M/S Seagard, M/S Elisabeth Russ, M/S Friedrich Russ, M/S Mistral, M/S Pauline Russ ja M/S Miranda.
Käyttöhistoria

26. kesäkuuta 1999 alus kastettiin ja 30. kesäkuuta se luovutettiin Ernst Russille. 12. heinäkuuta alus aikarahdattiin eli vuokrattiin Transfennican liikenteeseen reitille Hamina–Tilbury–Antwerpen.